joelniklaus/EU_Wikipedias huggingface dataset:
Κάμψα

Η Κάμψα ήταν αρχαία ελληνική πόλη (πόλη-κράτος) στην Χαλκιδική, αρχαία Μακεδονία. Αναφέρεται από τον Ηρόδοτο ως μία από τις πόλεις  —μαζί με τις Λίπαξο, Κώμβρεια, Λίσαια, Γίγωνο, Σμίλα, Αίνεια— που βρίσκονταν στην περιοχή του Θερμαϊκού Κόλπου, εντός περιοχής γνωστής ως Κρουσίδα κοντά στη χερσόνησο της Παλλήνης, όπου ο Ξέρξης συγκέντρωσε στρατεύματα κατά την εκστρατεία του έτους 480 π.Χ. 

Άλλα ονόματα της πόλης ήταν Σκάψα, με το οποίο αναφέρεται στους αθηναϊκούς καταλόγους εισφορών του 452/1 π.Χ., και Κάψα. Η πόλη ήταν μέλος του Κοινού των Χαλκιδέων. 

Η ακριβής τοποθεσία της δεν έχει ταυτοποιηθεί, αλλά μερικές φορές θεωρείται ότι βρισκόταν κοντά στα ορυχεία αργύρου 20 χιλιόμετρα ΑΝΑ της Θεσσαλονίκης .

Παραπομπές 

Χαμένες αρχαίες πόλεις
Εγκαταλελειμμένοι οικισμοί στην Ελλάδα
Οικισμοί στην Αρχαία Μακεδονία
ΜΚ Μπάλκαν Μπότεβγκραντ

Η ΜΚ Μπάλκαν Μπότεβγκραντ (βουλγαρικά: БК Балкан Ботевград) είναι βουλγαρικός επαγγελματικός σύλλογος καλαθοσφαίρισης, με έδρα το Μπότεβγκραντ. Η ομάδα συμμετέχει στο πρωτάθλημα Βουλγαρίας και στο FIBA Europe Cup. Ο σύλλογος έχει επίσης αγωνιστεί στη Βαλκανική Λίγκα. Παίζει τους εντός έδρας αγώνες της στην Αρένα Μπότεβγκραντ.

Διακρίσεις 

 Πρωτάθλημα Βουλγαρίας 
 Νικητές (6) : 1974, 1987, 1988, 1989, 2019, 2022 
 2η θέση (5): 1972, 2008, 2015, 2016, 2018 
 Κύπελλο Βουλγαρίας 
 Νικητές: (4) 1970, 1986, 1987, 1988 
 Βαλκανική Λίγκα 
 Τρίτη θέση (1): 2014

Παραπομπές

Εξωτερικοί σύνδεσμοι 

 Επίσημος ιστότοπος 
 Σελίδα στο Facebook 
 Σελίδα στο Instagram 
 Προφίλ συλλόγου στο bgbasket.com (βουλγαρικά) 
 Προφίλ συλλόγου στο bgbasket.com (αγγλικά) 

Βουλγαρικοί σύλλογοι καλαθοσφαίρισης
Ιδρύσεις ομάδων καλαθοσφαίρισης το 1947
Θεοχάρης Μαναβής

Ο Θεοχάρης Μαναβής (1916-1998), του Γεωργίου, ήταν Έλληνας δικηγόρος και πολιτικός. Υπηρέτησε ως βουλευτής Θεσσαλονίκης και αργότερα ως δήμαρχος της πόλης.

Σπουδές και αντιστασιακή δράση 
Γεννήθηκε στην Καλλικράτεια (σημερινή Μιμαρσινάν) της Ανατολικής Θράκης το 1916. Σπούδασε νομικά στη Θεσσαλονίκη ολοκληρώνοντας τη σχολή με άριστα. Στον Πόλεμο του 1940 πολέμησε στο μέτωπο της Αλβανίας. Επίσης, ανέπτυξε αντιστασιακή δράση με το ΕΑΜ και ήταν συνεργάτης του Αλέξανδρου Σβώλου. Μεταπολεμικά εργάστηκε ως δικηγόρος στη συμπρωτεύουσα και ανέλαβε υποθέσεις για άτομα που υπέστησαν διώξεις κατά την περίοδο του εμφυλίου πολέμου.Την περίοδο της χούντας συνελήφθη και εξορίστηκε στη Νίσυρο το 1968.

Πολιτική σταδιοδρομία 
Εξελέγη πολλές φορές δημοτικός σύμβουλος Θεσσαλονίκης, ξεκινώντας από τις εκλογές του 1951 και υπηρέτησε ως αντιπρόεδρος του Δημοτικού Συμβουλίου.

Εξελέγη βουλευτής Θεσσαλονίκης με την Ένωση Κέντρου το  1964 και ξανά στην Α΄ Θεσσαλονίκης με την Ένωση Κέντρου - Νέες Δυνάμεις το 1974.
Την περίοδο από το 1964 ως το 1965 ήταν κοσμήτορας της Βουλής των Ελλήνων.

Το 1981 προσχώρησε στο ΠΑΣΟΚ και κέρδισε τις δημοτικές εκλογές του 1982, με ποσοστό 55,1%. Καθιέρωσε ως Δήμαρχος τον εορτασμό της επετείου απελευθέρωσης της Θεσσαλονίκης από τη ναζιστική κατοχή. Το 1987 ο επόμενος Δήμαρχος Κούβελας κατήργησε τον εορτασμό της επετείου απελευθέρωσης. Η Θεσσαλονίκη απελευθερώθηκε από τον ΕΛΑΣ με την εκδίωξη των ναζιστικών στρατευμάτων κατοχής την 30ή Οκτωβρίου 1944.

Ο Μαναβής πέθανε σε ηλικία 82 ετών στις 2 Σεπτεμβρίου 1998 στη Θεσσαλονίκη και κηδεύτηκε την επομένη από τον ιερό ναό της του Θεού Σοφίας.

Παραπομπές 

Βουλευτές Θεσσαλονίκης
Βουλευτές Α' Θεσσαλονίκης
Δήμαρχοι Θεσσαλονίκης
Έλληνες Αντιστασιακοί
Βουλευτές εκλεγμένοι με την Ένωση Κέντρου
Βουλευτές εκλεγμένοι με την Ένωση Κέντρου - Νέες Δυνάμεις
Αθηνά Λινού

Η Αθηνά Λινού (1951) είναι Ελληνίδα ιατρός, τέως (συνταξιοδοτημένη) καθηγήτρια της Ιατρικής Σχολής του Εθνικού και Καποδιστριακού Πανεπιστημίου Αθηνών και Πρόεδρος του Ινστιτούτου Προληπτικής, Περιβαλλοντολογικής και Εργασιακής Ιατρικής Prolepsis.

Σπουδές 

Η Αθηνά Λινού είναι απόφοιτος της Ιατρικής Σχολής του ΕΚΠΑ καθώς και της Σχολής Δημόσιας Υγείας του Πανεπιστημίου Χάρβαρντ, ενώ κατέχει Διδακτορικό Τίτλο Σπουδών και Υφηγεσία στον τομέα της Επιδημιολογίας από το ΕΚΠΑ.

Σταδιοδρομία 

Στην ακαδημαϊκή της σταδιοδρομία η κα. Λινού έχει διδάξει σε πανεπιστήμια της Ελλάδας και του εξωτερικού, συμπεριλαμβανομένων της Ιατρικής Σχολής Μάγιο και της Σχολής Δημόσιας Υγείας του Πανεπιστημίου της Μινεσότα στην πολιτεία Μινεσότα των ΗΠΑ, του Πανεπιστημίου Κέιζ Ουέστερν Ριζέρβ στο Οχάιο των ΗΠΑ και του Διεθνούς Ινστιτούτο Κύπρου για το Περιβάλλον και τη Δημόσια Υγεία στη Λεμεσό της Κύπρου. Από το 1982 ήταν μέλος ΔΕΠ στην Ιατρική Σχολή του Εθνικού και Καποδιστριακού Πανεπιστημίου Αθηνών, και από το 2004 ήταν Τακτική Καθηγήτρια από όπου και συνταξιοδοτήθηκε το 2019. Από τον Ιούλιο 2011 μέχρι τον Οκτώβριο 2013 διατέλεσε Ειδική Γραμματέας του Υπουργείου Παιδείας και Θρησκευμάτων, Πολιτισμού και Αθλητισμού. To 1990 ίδρυσε και τελεί Πρόεδρος του Ινστιτούτου Προληπτικής, Περιβαλλοντικής και Εργασιακής Ιατρικής Prolepsis, το οποίο έχει την υποστήριξη του Ιδρύματος Σταύρος Νιάρχος.

Οικογενειακή ζωή 

Η Αθηνά Λινού είναι παντρεμένη με τον Καθηγητή Χειρουργικής Δημήτρη Λινό από το 1975 και έχουν πέντε παιδιά.

Παραπομπές

Εξωτερικοί σύνδεσμοι 

  Ινστιτούτου Προληπτικής, Περιβαλλοντολογικής και Εργασιακής Ιατρικής Prolepsis
 

Έλληνες ιατροί 
Καθηγητές Εθνικού και Καποδιστριακού πανεπιστημίου Αθηνών
Ελισάβετ Αλεξανδρινή του Μεκλεμβούργου-Σβερίν

Η Ελισάβετ Αλεξανδρινή του Μεκλεμβούργου-Σβερίν (Elisabeth Alexandrine von Mecklenburg-Schwerin, 10 Αυγούστου 1869 - 3 Σεπτεμβρίου 1955) ήταν κόρη του Φρειδερίκου Φραγκίσκου Β΄, Μέγα Δούκα του Μεκλεμβούργου.

Βιογραφία
Η Ελισάβετ Αλεξανδρινή Ματθίλδη γεννήθηκε στις 10 Αυγούστου 1869 στο Σβερίν, και ήταν το μεγαλύτερο παιδί και η μοναχοκόρη του Φρειδερίκου Φραγκίσκου Β΄ του Μεκλεμβούργου και της τρίτης συζύγου του Μαρίας του Σβάρτσμπουργκ-Ρούντολστατ.

Στις 24 Οκτωβρίου 1896 παντρεύτηκε τον Φρειδερίκο Αύγουστο του Όλντενμπουρκ. Μαζί απέκτησαν πέντε παιδιά:
τον Νικόλαο Φρειδερίκο Γουλιέλμο (1897-1970), παντρεύτηκε την Έλενα του Βάλντεκ & Πύρμοντ. Απέκτησαν 9 παιδιά.
τον Φρειδερίκο Αύγουστο (25 -26 Μαρτίου 1900), δίδυμος της Αλεξανδρινής, πέθανε λίγο μετά την γέννησή του.
την Αλεξανδρινή (25 -26 Μαρτίου 1900), δίδυμη του Φρειδερίκου Αύγουστου, πέθανε λίγο μετά την γέννησή της.
την Ίνγκεμποργκ Αλίκη (1901-1996), παντρεύτηκε τον Στέφανο Αλέξανδρο του Σάουμπουργκ-Λίππε. Δεν απέκτησαν παιδιά.
την Άλτμπουργκ Μαρία Ματθίλδη Όλγα (1903-2001), παντρεύτηκε τον Ιωσία του Βάλντεκ & Πύρμοντ. Απέκτησαν 5 παιδιά.

Πέθανε στις 3 Σεπτεμβρίου 1955 στο Κάστρο του Σάουμπουργκ σε ηλικία 86 ετών. Είναι θαμμένη στο Κοιμητήριο Γερτρούδης του Όλντενμπουργκ.

Τίτλοι
10 Αυγούστου 1869 - 24 Οκτωβρίου 1896: Η Υψηλότητα Δούκισσα Ελισάβετ Αλεξανδρινή του Μεκλεμβούργου-Σβερίν
24 Οκτωβρίου 1896 – 13 Ιουνίου 1900: Η Βασιλική Υψηλότητα Η Κληρονομική Μεγάλη Δούκισσα του Όλντενμπουρκ 
13 Ιουνίου 1900 – 24 Φεβρουαρίου 1931: Η Βασιλική Υψηλότητα Η Μεγάλη Δούκισσα του Όλντενμπουρκ 
24 Φεβρουαρίου 1931 – 3 Σεπτεμβρίου 1955: Η Βασιλική Υψηλότητα Η Χήρα Μεγάλη Δούκισσα του Όλντενμπουρκ

Παραπομπές

|-

Οίκος του Μεκλεμβούργου
Οίκος του Σλέσβιχ-Χόλσταϊν-Γκόττορπ
Γερμανοί ευγενείς
Γερμανίδες δούκισσες
Μάριο Πάσαλιτς

Ο Μάριο Πάσαλιτς (9 Φεβρουαρίου 1995) είναι Κροάτης ποδοσφαιριστής ο οποίος αγωνίζεται ως κεντρικός μέσος για λογαριασμό της Αταλάντα και της εθνικής ομάδας της Κροατίας.

Ο Πάσαλιτς ξεκίνησε την καριέρα του από την Χάιντουκ Σπλιτ και αποκτήθηκε το 2014 από την Τσέλσι για 3 εκατομμύρια λίρες, όμως στη συνέχεια δόθηκε δανεικός σε Έλτσε, Μονακό, Μίλαν, Σπαρτάκ Μόσχας και Αταλάντα. Στην Αταλάντα αγωνίστηκε δανεικός για δύο σαιζόν, πετυχαίνοντας 15 γκολ σε 75 συμμετοχές. Η Αταλάντα τον αγόρασε για 15 εκατομμύρια ευρώ το 2020.

Ο Πάσαλιτς πραγματοποίησε το ντεμπούτο του με την εθνική Κροατίας το 2014 και έκτοτε έχει πραγματοποιήσει 12 συμμετοχές.

Παραπομπές 

Κροάτες ποδοσφαιριστές
Μέσοι ποδοσφαιριστές
Ποδοσφαιριστές Εθνικής Κροατίας
Ποδοσφαιριστές Χάιντουκ Σπλιτ
Ποδοσφαιριστές Τσέλσι ΦΚ
Ποδοσφαιριστές Έλτσε ΚΦ
Ποδοσφαιριστές ΑΣ Μονακό
Ποδοσφαιριστές ΑΚ Μίλαν
Ποδοσφαιριστές Σπαρτάκ Μόσχας
Ποδοσφαιριστές Αταλάντα ΜΚ
Ποδοσφαιριστές Ευρωπαϊκού Πρωταθλήματος 2020
Εμποτισμένη ξυλεία

Εμποτισμένη ξυλεία είναι η ξυλεία, είτε στρογγυλή είτε πριστή (πριονισμένη), που έχει προστατευτεί με συντηρητικές χημικές ουσίες δηλ. εμποτιστικά σκευάσματα, σε κλειστό κλίβανο υπό υψηλή πίεση (συνήθως 6-12 ατμόσφαιρες).

Γενικά 
Η ξυλεία αυτή είναι συνήθως από κωνοφόρα είδη, λ.χ. πεύκο, έλατο ή ερυθρελάτη, που μετά την εφαρμογή του συντηρητικού βαθιά μέσα στη μάζα του ξύλου προστατεύεται από τους μύκητες και τα ξυλοφάγα έντομα. Προτιμούνται τα πεύκα λόγω του μεγάλου πορώδους που έχουν και της ευκολίας εμποτισμού.

Για να επιτευχθεί βέλτιστο αποτέλεσμα, η ξυλεία ελαφρώς ξηραμένη (20-25%) τοποθετείται σε ένα κλειστό οριζόντιο κύλινδρο και έπειτα ο αέρας έλκεται έξω από τον κύλινδρο (υπό κενό) και έξω από τα ξυλώδη κύτταρα. Στη συνέχεια, το συντηρητικό εισάγεται και το περιεχόμενο του κυλίνδρου εμποτισμού τίθεται υπό πίεση. Το συντηρητικό εισέρχεται βαθιά μέσα στα κύτταρα του ξύλου. Στο τέλος υφίσταται ένα τελικό κενό, και η ξυλεία πρέπει οπωσδήποτε να παραμείνει ένα εύλογο χρονικό διάστημα (περίπου 4 εβδομάδες) για φυσική ξήρανση σε στέγαστρα.

Κίνδυνοι 
Ο εμποτισμός κρύβει αρκετούς κινδύνους για τον άνθρωπο, τα ζώα και το φυσικό περιβάλλον,, αλλά είναι μία τεχνολογία που γίνεται. Σε αντίθετη περίπτωση, θα είχαμε καταναλώσει πολύ περισσότερη ξυλεία από τα δάση του πλανήτη.

Η χρήση και ο τεμαχισμός της εμποτισμένης ξυλείας πρέπει να είναι πολύ προσεκτικός (βλ. μάσκα, γάντια). Η ξυλεία αυτή πρέπει να τυγχάνει ειδικούς χειρισμούς μετά το πέρας της χρήσης της.

Εφαρμογές 
Σήμερα εμποτισμένη ξυλεία χρησιμοποιείται, αρκετά συχνά, στις ξυλοκατασκευές εξωτερικού χώρου. Στην ελληνική αγορά κυριαρχούν τα εμποτιστικά σκευάσματα που έχουν ως βάση το χαλκό (Cu). Υπάρχουν παγκοσμίως τρεις (3) διακριτές κατηγορίες: τα ελαιώδη (βλ. πισσέλαιο), τα οργανικά και τα υδατοδιαλυτά (βλ. εμποτιστικά χαλκού με πράσινο χρώμα). Στην Ελλάδα, οι στύλοι ΔΕΗ και ΟΤΕ εμποτίζονται με πισσέλαιο, και έχουν χρώμα σκούρο καφέ προς μαύρο.

Στην αγορά χρησιμοποιούμε επίσης εμποτισμένη ξυλεία σε στρωτήρες τρένων, σε ξυλεία για θερμοκήπια και περιφράξεις, σε πάγκους, κιόσκια, τραπεζόπαγκους και πολύ συχνά σε ζαρντινιέρες, υποστυλώματα και πασσάλους και σε κατασκευές στον αγροτικό τομέα. Απαραίτητη είναι επίσης η χρήση κατάλληλης εμποτισμένης ξυλείας σε στοές μεταλλείων, πεζογέφυρες, μπάρες ασφαλείας, πασσαλώσεις και περιφράξεις.

Παραπομπές 

Ξύλο
Τεχνολογία ξύλου
Προϊόντα ξύλου
Αντουανέτ ντε Μαινιελαί

Η Αντουανέτ ντε Μαινιελαί (1434–1474) ήταν η επίσημη ερωμένη του Καρόλου Ζ΄ της Γαλλίας από το 1450 μέχρι το θάνατό του. Βαρόνη του Βικιελιέ μέσω γάμου, αντικατέστησε την ξαδέλφη της Αγνή Σορέλ ως αγαπημένη ερωμένη του βασιλιά μετά τον ξαφνικό θάνατο της Σορέλ το 1450. Αργότερα στη ζωή της ήταν η ερωμένη του Φραγκίσκου Β΄, Δούκα της Βρετάνης. Ενήργησε ως κατάσκοπος στον Κάρολο Ζ΄ για λογαριασμό του γιου του, Λουδοβίκου ΙΑ΄.

Ζωή

Πρώιμα χρόνια
Η Αντουανέτ ήταν η κόρη του Ζαν Β΄ ντε Μαινιελαί και της Μαρί ντε Ζουά. Μέσω του πατέρα της ήταν η πρώτη ξαδέρφη της Αγνής Σορέλ, η οποία υπηρέτησε τον Κάρολο Ζ΄ ως κυρίαρχη ερωμένη του από το 1441 έως τον ξαφνικό θάνατό της το 1450.

Ακόμα και πριν από το θάνατο του ξαδέλφου της, η Αντουανέτ είχε τραβήξει την προσοχή του βασιλιά. Το 1448, όταν ήταν δεκατεσσάρων ετών, της έδωσε τα εδάφη του Μαινιελαί, τα οποία είχαν αποτελέσει αντικείμενο μιας μακράς αγωγής μεταξύ του προγόνου της, Ραούλ ντε Μαινιελαί, και του Δούκα των Βουρβόνων. Στο τέλος, το κτήμα παρέμεινε στην κατοχή του δούκα.

Βασιλική ερωμένη
Στο δεκαέξι της, λίγο μετά το θάνατο της Αγνής, η Αντουανέτ έγινε βασιλική ερωμένη του Κάρολου Ζ΄. Επιπλέον, ο Κάρολος πάντρεψε την Αντουανέτ με τον Αντρέ, Βαρώνο του Βιλεκιέρ.  Με την ευκαιρία αυτή, ο βασιλιάς έδωσε στην Αντουανέτ τα νησιά Oleron, Marennes και Arvert ως τμήμα γάμου, και σύνταξη 6.000 λιβρών το χρόνο για όλη της την ζωή.  Για αυτήν και τον σύζυγό της, ο βασιλιάς διέταξε την κατασκευή του Château de la Guerche.

Το 1458, ο Κάρολος προίκισε στην κόρη της, την Ιωάννα, με 8.250 φράγκα μετά το γάμο της με το Κύριο του Ροσεφόρ. Η Αντουανέτ είχε άλλη μια κόρη. Ο Κάρολος Ζ΄ δεν αναγνώρισε καμία από τις δύο.

Κατά τη διάρκεια της θητείας της ως βασιλικής ερωμένης στη Γαλλία, η Αντουανέτ συνεργάστηκε με τον Δελφίνο (το μελλοντικό Λουδοβίκο ΙΑ΄ της Γαλλίας) με τον οποίο ο Βασιλιάς ήταν σύγκρουση, και ενημέρωνε τον Δελφίνο για τις ενέργειες του πατέρα του, ενεργώντας άρα ως κατάσκοπος του Δελφίνου.

Ερωμένη του δούκα
Όταν ο βασιλιάς πέθανε το 1461, η Αντουανέτ έγινε ερωμένη του Φραγκίσκου Β΄, Δούκα της Βρετάνης. Της δόθηκε μεγάλη αποζημίωση από τον Δούκα και κατοικούσε στο Κάστρο του Σολέ, όπου φιλοξένησε έναν πολιτιστικό κύκλο και δημιουργώντας ένα κέντρο πολιτισμού στη Βρετάνη. Με τον Φραγκίσκο έκανε πέντε παιδιά :
Φραγκίσκος Α΄ του Ωβεγκούρ, παντρεύτηκε τη Μανταλένα του Μπρος και είχε απογόνους
Αντώνιος, πέθανε άγαμος
Φραγκίσκη, που ανατράφηκε μαζί με την Άννα της Βρετάνης
Δύο γιοι, που πέθαναν σε παιδική ηλικία

Όταν έγινε ερωμένη του Δούκα της Βρετάνης, ο Λουδοβίκος ΙΑ΄ της Γαλλίας περίμενε να συνεχίσει να ενεργεί ως κατάσκοπος, αυτή τη φορά στον Δούκα της Βρετάνης. Αρχικά, εκπλήρωσε αυτήν την προσδοκία, αλλά τελικά, άλλαξε γνώμη σχετικά με την αφοσίωσή της. Κατά τη διάρκεια του πολέμου μεταξύ Γαλλίας και Βρετάνης, η Αντουανέτ ντε Μενιελαί πούλησε τα κοσμήματά της για να χρηματοδοτήσει τον στρατό της Βρετάνης εναντίον της Γαλλίας. Όταν το άκουσε αυτό, ο Λουδοβίκος κατάσχεσε την περιουσία της στη Γαλλία.

Πέθανε ειρηνικά στο δουκάτο του Φραγκίσκου Β΄ το 1474.

Πηγές

Παραπομπές

Γάλλοι ευγενείς
Γαλλίδες βαρώνισσες
Χεβδίγη της Έσσης-Ρότενμπουργκ

Η Χεβδίγη της Έσσης-Ρότενμπουργκ (Hedwig von Hessen-Rotenburg, 26 Ιουνίου 1748 - 27 Μαΐου 1801) ήταν κόρη του Κωνσταντίνου, Λανδγράβου της Έσσης-Ρότενμπουργκ.

Γεννήθηκε στις 26 Ιουνίου 1748 στο Ρότενμπουργκ επί του Φούλντα, και ήταν το νεότερο παιδί και η μοναχοκόρη του λανδγράβου της Έσσης-Ρότενμπουργκ Κωνσταντίνου και της Κόμισσας Σοφίας φον Στάρεμπεργκ.

Στις 17 Ιουλίου 1766 παντρεύτηκε τον Ιάκωβο Λεοπόλδο ντε Λα Τουρ ντ'Ωβέρν στο Κάρλσμπουργκ του Σλέσβιχ-Χόλσταϊν. Το ζευγάρι δεν απέκτησε απογόνους.

Πέθανε στις 27 Μαΐου 1801 στο Παρίσι σε ηλικία 52 ετών.

Τίτλοι
26 Ιουνίου 1748 – 17 Ιουλίου 1754: λανδγράβα Χεβδίγη της Έσσης-Ράινφελς-Ρότενμπουργκ
17 Ιουλίου 1754 – 17 Ιουλίου 1766: λανδγράβα  Χεβδίγη της Έσσης-Ρότενμπουργκ
17 Ιουλίου 1766 – 3 Δεκεμβρίου 1792: Πριγκίπισσα του Τουρέν
3 Δεκεμβρίου 1792 – 27 Μαΐου 1801: Η Υψηλότητα Δούκισσα του Μπουιγιόν

Παραπομπές

Γερμανοί ευγενείς
Γαλλίδες δούκισσες
Into The Unknown (τραγούδι Disney)

Το Into The Uknown (Ελληνικά: «Στ' άγνωστο να 'ρθω») είναι τραγούδι από την αμερικάνικη ταινία κινούμενων σχεδίων του 2019, Frozen ΙΙ (Ελληνικά: Ψυχρά κι Ανάποδα ΙΙ). Τους στίχους και την μουσική δημιούργησαν το ανδρόγυνο Lopez ενώ στα Αγγλικά το ερμηνεύει η Idina Menzel. Στην ελληνική εκδοχή, το τραγούδι ερμήνευσε η Σία Κοσκινά η οποία έδωσε την φωνή της στην Έλσα στο Ψυχρά κι Ανάποδα. Το τραγούδι είναι το τρίτο κατά σειρά εμφάνισης που εμφανίζεται στην ταινία. 

Το τραγούδι έχει να κάνει με την Έλσα και την μαγική φωνή που ακούει μόνο η ίδια της και παίρνει μέρος το βράδυ. Η νεαρή βασίλισσα προσπαθεί να αγνοήσει την μυστηριώδη φωνή που την καλεί να την ακολουθήσει γιατί φοβάται να κάνει πάλι κακό στους ανθρώπους που αγαπάει και να βρεθεί πάλι σε κίνδυνο. Στο τέλος, η Έλσα δεν μπορεί να κρατηθεί άλλο πια και απαντάει στην φωνή ότι θα την ακολουθήσει στο άγνωστο. Απαντώντας στην φωνή όμως, ξυπνάει κατά λάθος τα Τέσσερα Πνεύματα του Μαγικού Δάσους που βάζουν την Αρεντέλλα σε κίνδυνο.

Αν και αρχικά θεωρήθηκε ότι είναι το νέο Και Ξεχνώ, τελικά αποδείχθηκε ότι δεν ήταν. Παρόλα αυτά, θεωρείται ένα από τα πιο διάσημα τραγούδια που ερμηνεύεται από την Έλσα. Επίσης, το τραγούδι ήταν υποψήφιο στα Όσκαρ 2020, στην κατηγορία των καλύτερων πρωτότυπων τραγουδιών, αλλά τελικά δεν κατάφερε να κερδίσει.

Άλλες γλώσσες
Το τραγούδι έχει ηχογραφηθεί σε πολλές γλώσσες. Συγκεκριμένα μεταγλωττίστηκε επισήμως σε 49 γλώσσες.

Παιδικά τραγούδια
The Walt Disney Company
Δημήτρης Βλάχος

Ο Δημήτρης Βλάχος (γεν. 31 Οκτωβρίου 1985) είναι Έλληνας ηθοποιός, παρουσιαστής, μοντέλο, αθλητής του στίβου και επιχειρηματίας.

Πρώτα Χρόνια 
Γεννήθηκε στις 31 Οκτωβρίου του 1985 στην Αθήνα όπου και πέρασε τα παιδικά του χρόνια. Από μικρή ηλικία ασχολήθηκε με τον στίβο ενώ από το 1998 υπήρξε πρωταθλητής στα 200 και 400 μέτρα. Ξεκίνησε να εργάζεται στην τηλεόραση σε ηλικία μόλις 15 ετών. Το 2001 συμμετείχε σε κάποια σεμινάρια ηχοληψίας και τηλεσκηνοθεσία στη σχολή ANT1 Media Lab ενώ εκείνη την περίοδο ξεκίνησε να δουλεύει ως τεχνικός στον πρώτο κύκλο του reality Big Brother Greece στον ANT1. Στις αρχές του 2002 προσλαμβάνεται στο μουσικό σταθμό MAD TV, αρχικά δουλεύοντας πίσω από τις κάμερες, ενώ την ίδια χρονιά ξεκίνησε να παρουσιάζει την ψυχαγωγική εκπομπή Live @ 8 / Room 8 μαζί με τη Νάντια Μπουλέ, στο ίδιο κανάλι. Η εκπομπή διήρκησε για τρεις σεζόν, μέχρι και το 2005. Παράλληλα με τα πρώτα του βήματα στην τηλεόραση φοίτησε στο Τμήμα Ακτινολογίας στο Τεχνολογικό Εκπαιδευτικό Ίδρυμα Αθήνας ενώ δούλευε επαγγελματικά και ως μοντέλο.

Βιογραφικό 
Στις αρχές του 2005 δέχτηκε πρόταση από την παραγωγή της σειράς του Mega Channel Η ώρα η καλή με σκοπό να ενταχθεί στο καστ της σειράς. Τελικά δέχτηκε την πρόταση και μπήκε στη σειρά στις αρχές του δεύτερου κύκλου έχοντας το ρόλο του Τζόνι Επιτρόπουλου. Παράλληλα έκανε μία έκτακτη εμφάνιση στην κωμική σειρά του ANT1 Δείξε μου το φίλο σου. Τη σεζόν 2006-2007, πέρα από τον τρίτο κύκλο του Η ώρα η καλή, πήρε τον πρωταγωνιστικό ρόλο αυτόν του Βαλεντίνου στην κυπριακή κωμική σειρά του SIGMA Ζωή ποδήλατο. Την επόμενη σεζόν, 2007-2008, υποδύθηκε τον Άρη Μουστοξύδη στον πρώτο κύκλο της κωμικής σειράς Λατρεμένοι μου γείτονες, αποχωρώντας από αυτή το καλοκαίρι του 2008. Το 2010 επέστρεψε τηλεοπτικά λαμβάνοντας συμμετοχή στο χορευτικό σόου του ANT1 Dancing with the Stars κατακτώντας την 7η θέση. Τη σεζόν 2010-2011 πρωταγωνίστησε στο δεύτερο κύκλο της καθημερινής κυπριακής σειράς του ΑΝΤ1 Κύπρου Πανσέληνος. Παράλληλα παρουσίασε μαζί με τον Σάββα Πούμπουρα την εκπομπή φαρσών Πλάκα κάνεις στον ANT1. Τη σεζόν 2011-2012 υποδύθηκε το Νίκο στην κωμική σειρά Ελεύθερος κι ωραίος. Τη σεζόν 2013-2014 επέστρεψε τηλεοπτικά με το δεύτερο κύκλο της εκπομπή Πλάκα κάνεις: Hotel edition. Το 2014 ανέλαβε την παρουσίαση της πρωινής ζώνης του epsilontv κάθε Σαββατοκύριακο, παρουσιάζοντας την εκπομπή Εδώ είμαστε.

Φιλμογραφία

Τηλεόραση

Παραπομπές 

Έλληνες παρουσιαστές
Έλληνες άνδρες ηθοποιοί τηλεόρασης
Έλληνες αθλητές δρόμων μεσαίων αποστάσεων
Οικογένεια Μαυρολέων

Η Οικογένεια Μαυρολέων είναι μια ελληνική εφοπλιστική οικογένεια με ισχυρές διασυνδέσεις στο Ηνωμένο Βασίλειο.

Ο γενάρχης της Βασίλειος Μανουέλ Μαυρολέων (1901-1979), κατάγονταν από μια μακρόχρονη ναυτιλιακή οικογένεια από το νησί της Κάσου και μετακόμισε στην Αγγλία ως μέλος της εμπορικής ναυτιλιακής επιχείρησης που εδρεύει στο Ηνωμένο Βασίλειο και διευθύνεται από τα ξαδέλφια του, την Οικογένεια Κουλουκουντή. Αργότερα ίδρυσε τη δική του ναυτιλιακή εταιρεία, την London and Overseas Freighters (LOF). Παντρεύτηκε την Άγγλίδα Βαϊολετ Γουίδερς, από την οποία απέκτησε δύο γιους, 
τον Νικόλα Μαυρολέων και τον Μανουέλ Μπέιζιλ Μαυρολέων, που ήταν πιο γνωστός με το παρατσούκλι του "Μπλέυ" (1927 / 1932–2009), ο οποίος εκπαιδεύτηκε στην Αγγλία και υπηρέτησε στους Γρεναδιέρους Φρουρούς. 

Ο Μπλέυ Μαυρολέων συνέχισε να διευθύνει την εταιρεία αλλά μετακόμισε στην Ελβετία όταν η Κυβέρνηση των Εργατικών 1974-1197 εθνικοποίησε τα ναυπηγεία Austin και Pickersgill, όπου η LOF ήταν ο μεγαλύτερος μέτοχος. Παντρεύτηκε τέσσερις φορές (μεταξύ των οποίων ήταν η Καμίλα Παραβιτσίνι, εγγονή του Βρετανού συγγραφέα Ουίλιαμ Σόμερσετ Μομ, μέσω της Μαίρης Ελιζαμπεθ Μομ) και άφησε τέσσερα παιδιά και έξι εγγόνια.
Ο Μπλέυ απέκτησε επίσης δύο γιους με την Μεξικανικής καταγωγής σύζυγο του, Τζιοκόντα ντε Γκαλάρδο και Κάστρο,
. Τον Νικόλα Μάρκο Μαυρολέων και τον Βασίλη "Κάρλος" Μαρόλεων (1958–98).

Ο Νίκολας Μάρκος Μαυρολέων ήταν παντρεμένος με τη Νικαραγουανή ηθοποιό Μπάρμπαρα Καρέρα.
Ο Κάρλος Μαρόλεων εκπαιδεύτηκε στα Πανεπιστήμια του Ήτον και του Χάρβαρντ, ενώ αργότερα έγινε μέλος των Μουτζαχεντίν, με τους οποίους πολέμησε ενάντια στον Σοβιετικό Στρατό στο Αφγανιστάν. Υπήρξε επίσης επαγγελματίας δημοσιογράφος και πέθανε στη Πεσαβάρ του Πακιστάν ενώ βρίσκονταν εκεί για να κάνει ρεπορτάζ για το Αμερικανικό τηλεοπτικό δίκτυο CBS σχετικά με την «Επιχείρηση Infinite Reach».

Περαιτέρω ανάγνωση

Παραπομπές 

Ελληνικές οικογένειες
Έλληνες εφοπλιστές
Λόρεν Γκρέι

Η Λόρεν Γκρέι Μπιτς (γεν. τον Απρίλιο του 2002) είναι αμερικανίδα τραγουδίστρια και προσωπικότητα των μέσων κοινωνικής δικτύωσης από το Πότσταουν της Πενσυλβάνιας. Έχει υπογράψει συμβόλαιο με την Virgin Records και την Capitol Records. Έχει πάνω από 51.7 εκατομμύρια ακόλουθους στο TikTok, 21.4 εκατομμύρια ακολούθους στο Instagram, 4.7 εκατομμύρια ακολούθους στον εναλλακτικό λογαριασμό της στο Instagram, 3.83 εκατ. συνδρομητές στο κανάλι της στο YouTube, και 1.3 εκατομμύρια ακολούθους στο Twitter.

Παραπομπές 

Αμερικανοί YouTubers
Storm Shadow

Το SCALP-EG ή Storm Shadow, είναι πύραυλος cruise που κατασκευάζεται από το 1994 σε συνεργασία της Matra και της British Aerospace, ενώ στη συνέχεια κατασκευάζεται από την MBDA. Σχεδιάστηκε για να καταφέρεi πλήγματα τον εχθρό στην ενδοχώρα έως και 400 χιλιόμετρα ή, σύμφωνα με τον γάλλο Πρόεδρο της Δημοκρατίας Φρανσουά Ολλάντ ακόμη και 560 χιλιόμετρα. Χάρη σε μεθόδους απόκρυψης καθίσταται σχεδόν μη ανιχνεύσιμος, συμπεριλαμβανομένων των αεροσκαφών ραντάρ AWACS. Μαζί με τους ASMPA, Apache και MdCN, συγκαταλέγεται στους πυραύλους cruise του γαλλικού στρατού.

Παραπομπές
Show Yourself (τραγούδι Disney)

Το Show Yourself (Ελληνικά: «Κοίτα με») είναι τραγούδι από την αμερικάνικη ταινία κινούμενων σχεδίων του 2019, Frozen ΙΙ (Ελληνικά: Ψυχρά κι Ανάποδα ΙΙ). Τους στίχους και την μουσική δημιούργησαν το ανδρόγυνο Lopez ενώ το ερμηνεύουν οι Idina Menzel ως Έλσα και η Evan Rachel Wood ως Βασίλισσα Iduna. Στην ελληνική εκδοχή, το τραγούδι ερμήνευσε η Σία Κοσκινά η οποία έδωσε την φωνή της στην Έλσα στο Ψυχρά κι Ανάποδα και η Τάμτα ως Βασίλισσα Iduna. Το τραγούδι είναι το προτελευταίο κατά σειρά εμφάνισης που εμφανίζεται στην ταινία.

Κατά την διάρκεια του τραγουδιού, η Έλσα φτάνει στον Ατοχάλλαν, ένα μαγικό παγετώνα από που την καλούσε μια μαγική φωνή. Όταν φτάνει εκεί, αρχίζει να ψάχνει την φωνή και πηγαίνει όλο και πιο βαθιά στον παγετώνα προσπαθώντας να ανακαλύψει από ποιαν προέρχεται αυτή η φωνή. Όταν φτάνει πάρα πολύ βαθιά στον παγετώνα, ανακαλύπτει ότι η ίδια της είναι το Πέμπτο Πνεύμα του Μαγικού Δάσους και ότι η φωνή ανήκει στον ίδιο της τον εαυτό που την καλούσε για να έρθει να ανακαλύψει την αλήθεια. Ταυτόχρονα, η μητέρα της (Βασίλισσα Iduna) την καθοδηγεί στο να καταλάβει ποια είναι πραγματικά. Επίσης, το τραγούδι θεωρείται το νέο Και ξεχνώ.

Άλλες γλώσσες
Το τραγούδι έχει ηχογραφηθεί σε πολλές γλώσσες. Συγκεκριμένα μεταγλωττίστηκε επισήμως σε 49 γλώσσες.

Παιδικά τραγούδια
The Walt Disney Company
Δήμος Κολωνίδων

Ο Δήμος Κολωνίδων συστάθηκε στις 21-04-1835, με έδρα τον οικισμό Κορώνη και καταργήθηκε στις 31-08-1912. Πρώτος Δήμαρχος το 1835, ήταν ο Γ. Μπάστας.

Πληθυσμιακή εξέλιξη

Δείτε επίσης

Διοικητικές μεταβολές

Χάρτης περιοχής

Παραπομπές 

Παλαιότεροι δήμοι της Ελλάδας
Επαρχία Πυλίας
Δήμος Κορώνης

Κορώνη
Υάμεια
Lincoln Corsair

Το Lincoln Corsair είναι ένα κόμπακτ πολυτελές crossover SUV που παράγεται από την αμερικανική αυτοκινητοβιομηχανία Lincoln, που είναι η πολυτελής θυγατρική εταιρεία της αμερικανικής Ford. Το μοντέλο μπήκε στην παραγωγή στις 19 Αυγούστου 2019, για τη σεζόν (model year) του 2020, και αντικατέστησε το Lincoln MKC.

Το έτος 2020, το Corsair ήταν το πρώτο σε πωλήσεις μοντέλο της Lincoln.

Βασικά στοιχεία 

Το Corsair παρουσιάστηκε επίσημα στις 17 Απριλίου 2019 στο Σαλόνι Αυτοκινήτου της Νέας Υόρκης και μοιράζεται το τεχνολογικό του υπόβαθρο με την τέταρτη γενιά του Ford Escape, το οποίο εισήχθη επίσης τη σεζόν (model year) του 2020. Είναι το μικρότερο SUV στην παλέτα της Lincoln, η οποία αποτελείται από τα  SUV (κατά αύξουσα σειρά μεγέθους) Lincoln Corsair, Lincoln Nautilus (μετονομασία του προηγούμενου Lincoln MKX δεύτερης γενιάς), Lincoln Aviator και Lincoln Navigator, ακολουθώντας το νέο λεκτικό σύστημα ονοματοδοσίας της εταιρείας. Η ονομασία Corsair είχε χρησιμοποιηθεί και στο παρελθόν από την Ford, σε αυτοκίνητα όπως το αμερικανικό Edsel Corsair και το βρετανικό Ford Corsair.

Ειδικότερα το Lincoln Corsair κυκλοφόρησε στη Βόρεια Αμερική το φθινόπωρο του 2019 και προσφέρεται σε εκδόσεις βενζίνης και plug-in υβριδικές.

Ετήσιες πωλήσεις 

Οι χρονολογίες δίνονται σε ημερολογιακά έτη και όχι σε σεζόν (model years).

Οι πωλήσεις του έτους 2019 συμπεριλαμβάνουν και τις τελευταίες πωλήσεις του προκατόχου Lincoln MKC.

Αναφορές

Εξωτερικοί σύνδεσμοι 

Αυτοκίνητα πολυτελείας
Αμερικανικά αυτοκίνητα
Αυτοκίνητα SUV
Corsair
Ιωάννης Πανιάρας

Ο Ιωάννης Πανιάρας (1903-1978), του Κωνσταντίνου, ήταν Έλληνας χημικός και πολιτικός. Υπηρέτησε ως δήμαρχος Σικυώνος επί είκοσι χρόνια περίπου.

Βιογραφικά στοιχεία 
Γεννήθηκε το 1903. Σπούδασε Χημεία στο Πανεπιστήμιο Αθηνών και ήταν χημικός. Ήταν στέλεχος της ΕΡΕ. Διορίστηκε δήμαρχος για πρώτη φορά το 1947 και εξελέγη για πρώτη φορά το 1951, επανεξελέγη το 1954 με 1.022 ψήφους επί 2.441 ψηφισάντων.και το 1959. Ηττήθηκε στις εκλογές του 1964.  Απεβίωσε σε ηλικία 75 ετών στις 18 Φεβρουαρίου 1978. Κηδεύτηκε στο Κιάτο στις 19 Φεβρουαρίου.

Παραπομπές 

Πανιαρας
Χαρτί κραφτ

Χαρτί Kraft (Kraft paper) είναι τύπος χαρτιού που παράγεται από τη φερώνυμη χημική μέθοδο πολτοποίησης του ξύλου. Η μέθοδος Kraft αποτελεί σήμερα την πιο διαδεδομένη μέθοδο παραγωγής χαρτοπολτού στον πλανήτη μας. Χρησιμοποιείται κυρίως ξύλο ελάτης, πεύκου, σημύδας και ερυθρελάτης.

Η μέθοδος περιλαμβάνει κατεργασία των ξυλοτεμαχιδίων με υδατικό διάλυμα καυστικού νατρίου και θειούχου νατρίου τα οποία «σπάνε» τους δεσμούς της λιγνίνης και «ελευθερώνουν» τις ίνες της κυτταρίνης. Η λέξη Kraft είναι γερμανική, συνώνυμη της λέξης «δύναμη». Η μέθοδος αυτή αναπτύχθηκε από τον ερευνητή Carl F. Dahl το 1879 και η πρώτη μονάδα χαρτοπολτού λειτούργησε στη Σουηδία το 1890 χρησιμοποιώντας αυτή την τεχνολογία.

Το βήμα-σταθμός στην εξέλιξη της μεθόδου υπήρξε η καινοτομία του Σουηδού Τόμλινσον (G.H. Tomlinson) στις αρχές τις δεκαετίας του ‘30 με την εφεύρεση του συνεχούς χωνευτηρίου πολτοποίησης. Αυτό επέτρεψε την ανάκτηση και επαναχρησιμοποίηση των ανόργανων χημικών της μεθόδου. Στα μέσα της δεκαετίας του ‘40, η μέθοδος Kraft κυριάρχησε σ’ όλες τις χώρες του κόσμου υποσκελίζοντας την έως τότε κυρίαρχη όξινη θειώδη μέθοδο.

Για την παραγωγή του χαρτιού κραφτ, ξυλοτεμαχίδια τροφοδοτούνται σε μεγάλα χωνευτήρια τα οποία αντέχουν σε υψηλές πιέσεις και έχουν δυνατότητα παραγωγής >1.000 τόνους πολτού την ημέρα. Η πολτοποίηση του ξύλου, δηλ. η μετατροπή του ξύλου σε πολτό (ίνες) διαρκεί μερικές ώρες (3-6 ώρες) σε θερμοκρασίες περίπου 130-180 βαθμούς Κελσίου. Ο παραγόμενος πολτός έχει μεγαλύτερο μήκος ινών και υψηλότερες μηχανικές αντοχές σε σύγκριση μ’ άλλες μεθόδους. Στη συνέχεια έπονται τα στάδια του καθαρισμού, της συμπύκνωσης, της λεύκανσης και τα βασικά στάδια παραγωγής του χαρτιού.

Παραπομπές 

Ξύλο
Επιστήμη ξύλου
Επαρχία Κόρδοβας (Αργεντινή)

Η επαρχία Κόρδοβα (ισπ. Córdoba) - είναι μια επαρχία στην κεντρική Αργεντινή. Βρίσκεται στην Πάμπα και την διασχίζουν τρία ποτάμια: Ρίο Ντούλσε, Ρίο Κουάρτο και Ρίο Κίντο. Το υψηλότερο σημείο της επαρχίας είναι το βουνό Τσαμπάκι το οποίο έχει  ύψος 2790 μ. Η πρωτεύουσα της επαρχίας - πόλη Κόρδοβα. Συνορεύει με τις επαρχίες Καταμάρκα, Σαντιάγο δελ Εστέρο, Σάντα Φε, Μπουένος Άιρες, Λα Πάμπα, Σαν Λουίς και Λα Ριόχα.

Διοικητική διαίρεση 

Διοικητική διαίρεση της Αργεντινής
Σμίλα (Μακεδονία)

Η Σμίλα ήταν αρχαία ελληνική πόλη (πόλη-κράτος) στην Χαλκιδική, αρχαία Μακεδονία. Αναφέρεται από τον Ηρόδοτο ως μία από τις πόλεις —μαζί με τις Λίπαξο, Κώμβρεια, Λίσαια, Γίγωνο, Κάμψα, Αίνεια— που βρίσκονταν στην περιοχή του Θερμαϊκού Κόλπου, εντός περιοχής γνωστής ως Κρουσίδα κοντά στη χερσόνησο της Παλλήνης, όπου ο Ξέρξης συγκέντρωσε στρατεύματα κατά την εκστρατεία του έτους 480 π.Χ. Στη συνέχεια, η πόλη προσχώρησε στην Συμμαχία της Δήλου, καθώς εμφανίζεται σε κατάλογο εισφορών προς την Αθήνα το 434/3 π.Χ. 

Η ακριβής τοποθεσία της δεν έχει ακόμη ταυτοποιηθεί.

Παραπομπές 

Μέλη της Συμμαχίας της Δήλου
Χαμένες αρχαίες πόλεις
Εγκαταλελειμμένοι οικισμοί στην Ελλάδα
Οικισμοί στην Αρχαία Μακεδονία
Αίνεια

Η Αίνεια () ήταν αρχαία ελληνική πόλη στην βορειοδυτική Χαλκιδική, που λέγεται ότι ιδρύθηκε από τον Αινεία, και βρισκόταν, σύμφωνα με τον Τίτο Λίβιο, απέναντι από την Πύδνα, 24 χιλιόμετρα από την Θεσσαλονίκη. Φαίνεται ότι βρισκόταν στο ακρωτήριο του Μεγάλου Εμβόλου, που σχηματίζεται στην βορειοδυτική γωνία της χερσονήσου της Χαλκιδικής, περίπου 10 γεωγραφικά μίλια από την Θεσσαλονίκη, και το οποίο μπορεί να ταυτιστεί με το ακρωτήριο Αινείον του Ψευδοσκύμνου. Η Αινεία πρέπει επομένως να βρισκόταν βορειότερα από την Πύδνα. Αποικίστηκε από τους Κορινθίους. Αναφέρεται από τον Ηρόδοτο, και συνέχισε να είναι ένα σημαντικός οικισμός μέχρι την εποχή των Ρωμαϊκών πολέμων στην Ελλάδα, παρότι αναφέρεται ότι μεγάλο μέρος του πληθυσμού της μεταφέρθηκε στην Θεσσαλονίκη, όταν αυτή ιδρύθηκε από τον Κάσσανδρο. Η πόλη στην αρχαιότητα έκοβε δικά της νομίσματα, μερικά από τα οποία σώζονται σήμερα. 

Η τοποθεσία της βρίσκεται κοντά στην σημερινή Νέα Μηχανιώνα.

Παραπομπές 

Εγκαταλελειμμένοι οικισμοί στην Ελλάδα
Πόλεις στην Αρχαία Μακεδονία
Μέλη της Συμμαχίας της Δήλου
Αποικίες της Κορίνθου
Αρχαίες ελληνικές αποικίες στη Χαλκιδική
Ελένη Κόκκαλη

Η Ελένη Κόκκαλη (Αθήνα, 1953) είναι Ελληνίδα επιχειρηματίας και σύζυγος του Σωκράτη Κόκκαλη. 

Το 1989 ίδρυσε το FLASH 96 FM, έναν από τους κορυφαίους ραδιοφωνικούς σταθμούς, ειδησεογραφικού χαρακτήρα. Διετέλεσε Πρόεδρος του Διοικητικού Συμβουλίου του FLASH κατά την περίοδο 1989-2004. 

Υπήρξε ιδρυτικό μέλος και Πρόεδρος – από το 1993 έως το 2003 - της Ένωσης Ιδιωτικών Ιδιοκτητών Ραδιοφωνικών Σταθμών Αθηνών (ΕΙΙΡΑ), της οποίας μέλη είναι οι μεγαλύτεροι ιδιωτικοί ραδιοφωνικοί σταθμοί της Ελλάδας.  Παράλληλα κατά την περίοδο 1998 – 2000 υπήρξε Αντιπρόεδρος της Ευρωπαϊκής Ένωσης Ραδιοφώνων στην οποία συμμετέχουν οι Ενώσεις των Ιδιωτικών Ραδιοφωνικών Σταθμών των χωρών μελών της Ευρωπαϊκής Ένωσης.  

Από το 1999 έως το 2004 διετέλεσε Πρόεδρος και Διευθύνουσα Σύμβουλος της SPORTNEWS S.A Multimedia Enterprise. 

Είναι ισόβιο μέλος του Διοικητικού Συμβουλίου του Ιδρύματος Κόκκαλη.

Προσωπική ζωή 
Υπήρξε παντρεμένη με τον παλαίμαχο ποδοσφαιριστή Σάββα Θεοδωρίδη, με τον οποίο απέκτησε έναν γιο, τον Δημήτρη (γενν. 1979). Σήμερα, είναι παντρεμένη με τον επιχειρηματία Σωκράτη Κόκκαλη, με τον οποίο απέκτησε δύο γιους, τον Κωνσταντίνο (γενν. 1982) και τον Σωκράτη (γενν. 1984-2018).

Ελληνίδες επιχειρηματίες
Οικογένεια Κόκκαλη
Καρολίνα της Έσσης-Χόμπουργκ

Η Καρολίνα της Έσσης-Χόμπουργκ (Caroline von Hessen-Homburg, 19 Μαρτίου 1819 - 18 Ιανουαρίου 1872) ήταν κόρη του Γουσταύου, Λανδγράβου της Έσσης-Χόμπουργκ.

Βιογραφία
Η Καρολίνα Αμαλία Ελισάβετ Αυγούστα Φρειδερίκη Λουδοβίκα Χριστιανή Ιωσηφίνα Λεοπολδίνα Γεωργία Βερναρδίνη Βιλελμίνη Βαλδεμάρη Καρλόττα γεννήθηκε στις 19 Μαρτίου 1819 στο Μπαντ Χόμπουργκ φορ ντερ Χέε, και ήταν το μεγαλύτερο παιδί και κόρη του Γουσταύου, Λανδγράβου της Έσσης-Χόμπουργκ, και της Λουίζας Φρειδερίκης του Άνχαλτ-Ντέσαου, κόρης του Φρειδερίκου, διαδόχου του Άνχαλτ-Ντέσαου.

Την 1η Οκτωβρίου 1839 παντρεύτηκε τον Ερρίκο Κ΄ Ρόις του Γκράιτς στο Μπαντ Χόμπουργκ φορ ντερ Χέε. Μαζί απέκτησαν πέντε παιδιά:
την Ερμίνα (1840-1890)
τον Ερρίκο ΚΑ΄ (1844-1844)
τον Ερρίκο ΚΒ΄ (1846-1902)
τον Ερρίκο ΚΓ΄ (1848-1861)
την Μαρία (1855-1909)

Πέθανε στις 18 Ιανουαρίου 1872 στο Γκράιτς σε ηλικία 52 ετών.

Παραπομπές
Friedrich Wilhelm Trebge: Spuren im Land. Aus der Geschichte des apanagierten thüringisch-vogtländischen Adelshauses Reuß-Köstritz. 2., ergänzte Auflage. Vogtländischer Altertumsforschender Verein zu Hohenleuben, Hohenleuben 2005.

Οίκος της Έσσης
Γερμανοί ευγενείς
Πριγκίπισσες τoυ Ρόις
Επαρχία Σάντα Φε (Αργεντινή)

Η επαρχία Σάντα Φε(ισπ. Santa Fe) - είναι μια επαρχία στην ανατολική Αργεντινή. Διοικητικό κέντρο της επαρχίας είναι η πόλη Σάντα Φε. Χωρίζεται στα 19 διαμερίσματα. Συνορεύει με τις επαρχίες Τσάκο, Μπουένος Άιρες, Κορριέντες, Έντρε Ρίος, Σαντιάγο ντελ Εστέρο  και Κόρδοβα. Η επαρχία Σάντα Φε είναι μία από τις πιο πυκνoκατoικημένες επαρχίες της Αργεντινής. Η πρωτεύουσα, Σάντα Φε, έχει πληθυσμό 405,6 χιλ.κατοίκους (2018), όμως η πιο μεγάλη πόλη της επαρχίας είναι η Ροσάριο η οποία βρίσκεται στα νότια της επαρχίας, με πληθυσμό 1.193 χιλ.κατοίκους (2010).

Διοικητική διαίρεση 

Διοικητική διαίρεση της Αργεντινής
Επαρχία Μεντόσας

Η επαρχία Μεντόσα (ισπ. Mendoza) είναι μία από τις 23 επαρχίες της Αργεντινής και βρίσκεται στα δυτικά του κεντρικού μέρους της χώρας, στην περιοχή Κούγιο. Η πρωτεύουσα της επαρχίας είναι η πόλη Μεντόσα. Συνορεύει με τις επαρχίες Σαν Χουάν, Σαν Λούις, Λα Πάμπα και Νεουκέν. Δυτικά συνορεύει με τη Χιλή.

Οικονομία 
Τα κρασιά της Μεντόσας είναι γνωστά σε όλο τον κόσμο και οι τοπικοί οινοπαραγωγοί δίνουν 70% της συνολικής ποσότητας κρασιού που παράγεται στην Αργεντινή. Εκτός από το αμπέλι στην επαρχία καλλιεργούνται μηλιές, αχλαδιές, ντομάτες, κρεμμύδια, δαμασκηνιές, ελιές, βυσσινιές, ροδακινιές και κυδωνιές. Η μελισσοκομία είναι άλλος ένας κλάδος της γεωργίας που αναπτύσσεται τελευταία χρόνια. Ο αριθμός των κυψελών ανέρχεται στις 30 000 κυψέλες.

Παραπομπές 

Διοικητική διαίρεση της Αργεντινής
Γιάννης Κακλέας

Ο Γιάννης Κακλέας είναι Έλληνας σκηνοθέτης του Θεάτρου.

Βιογραφία

Γεννήθηκε στο Ντεπό, στη Θεσσαλονίκη. Σπούδασε υποκριτική στη Δραματική σχολή του Ζήση Χαρατσάρη, στη  Δραματική Σχολή του Θεάτρου Τέχνης - Κάρολος Κουν και μεταπτυχιακές σπουδές υποκριτικής στο Webber Douglas Academy of Dramatic Arts, στο Λονδίνο.  

Απόφοιτος της σχολής  σκηνοθεσίας Θεάτρου, του  Drama Centre of London.

Μεταξύ άλλων διετέλεσε Καλλιτεχνικός Διευθυντής του Θεάτρου "Τεχνοχώρος" από το 1981 έως το 2003 και του Δημοτικού Περιφερειακού Θεάτρου Καλαμάτας, από το 1989 έως το 1991 και από το 2003 έως το 2006. 

Έχει διδάξει υποκριτική και σκηνοθεσία.

Έχει συνεργαστεί με το Φεστιβάλ Αθηνών και Επιδαύρου, με το Εθνικό Θέατρο καθώς επίσης και με τα μεγάλα αστικά θέατρα του Κέντρου, σκηνοθετώντας περισσότερες από 120 θεατρικές παραστάσεις.

Παραστασιογραφία 

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

Παραπομπές

Έλληνες σκηνοθέτες θεάτρου
Έλληνες καλλιτεχνικοί διευθυντές
Επαρχία Τουκουμάν

Η επαρχία Τουκουμάν (ισπ. Tucumán) είναι επαρχία στην βόρεια Αργεντινή. Είναι μία από τις πιο μικρές επαρχίες στην χώρας. Πρωτεύουσα - η πόλη Σαν Μιγκέλ ντε Τουκουμάν. Συνορεύει με τις επαρχίες Καταμάρκα, Σάλτα και Σαντιάγο δελ Εστέρο. Υποδιαιρείται σε 17 διαμερίσματα.

Διοικητική διαίρεση 

Διοικητική διαίρεση της Αργεντινής
NBA 1965-66

H αγωνιστική περίοδος 1965-66 ήταν η 20η στην ιστορία του NBA. Στο πρωτάθλημα έλαβαν μέρος 9 ομάδες και έδωσαν 80 παιχνίδια η κάθε μία στα πλαίσια της κανονικής περιόδου. Ακολούθησαν τα πλέι-οφ, όπου οι Μπόστον Σέλτικς κέρδισαν τους Λος Άντζελες Λέικερς με 4-3 νίκες στους τελικούς και κατέκτησαν τον τίτλο. Αυτός ήταν ο όγδοος συνεχόμενος και ο ένατος συνολικά τίτλος στην ιστορία των Σέλτικς.

Αξιοσημείωτα γεγονότα 
 Ο Φρεντ Χέτζελ του πανεπιστημίου του Ντάβιντσον επιλέχθηκε στο νούμερο 1 του Ντραφτ από τους Σαν Φρανσίσκο Ουόριορς. Στο ίδιο ντραφτ, οι Ουόριορς επέλεξαν και τον Ρικ Μπέρι στο νούμερο 2, ενώ οι Φιλαδέλφεια 76ερς τον Μπίλι Κάνινγχαμ στο νούμερο 5.
 Το All-Star Game της σεζόν έλαβε χώρα την Τρίτη 11 Ιανουαρίου 1966 στο Σινσινάτι Γκάρντενς του Σινσινάτι, όπου η Ανατολή επικράτησε της Δύσης με 137-94. Ο Άντριαν Σμιθ των Σινσινάτι Ρόγιαλς έλαβε το βραβείο του πολυτιμότερου παίκτη.

Κανονική περίοδος

Βαθμολογίες 

Δυτική κατηγορία

Ανατολική κατηγορία

Κορυφαίοι στατιστικών 

Σημ.: Μέχρι την αγωνιστική περίοδο 1969-70, οι κορυφαίοι σε πόντους, ριμπάουντ και ασίστ καθορίζονταν με βάση το σύνολο και όχι τον μέσο όρο.

Βραβεύσεις 
 Πολυτιμότερος παίκτης (MVP): Ουίλτ Τσάμπερλεϊν (Φιλαδέλφεια 76ερς)
 Rookie της χρονιάς: Ρικ Μπέρι (Σαν Φρανσίσκο Ουόριορς)
 Προπονητής της χρονιάς: Ντολφ Σέις (Φιλαδέλφεια 76ερς)

 Καλύτερη πεντάδα
 Ρικ Μπέρι (Σαν Φρανσίσκο Ουόριορς)
 Τζέρι Λούκας (Σινσινάτι Ρόγιαλς)
 Ουίλτ Τσάμπερλεϊν (Φιλαδέλφεια 76ερς)
 Όσκαρ Ρόμπερτσον (Σινσινάτι Ρόγιαλς)
 Τζέρι Ουέστ (Λος Άντζελες Λέικερς)

 2η καλύτερη πεντάδα
 Χαλ Γκριρ (Φιλαδέλφεια 76ερς)
 Σαμ Τζόουνς (Μπόστον Σέλτικς)
 Μπιλ Ράσελ (Μπόστον Σέλτικς)
 Γκας Τζόνσον (Μπάλτιμορ Μπούλετς)
 Τζον Χάβλιτσεκ (Μπόστον Σέλτικς)

 Καλύτερη rookie πεντάδα
 Τομ Φαν Άρσντεϊλ (Ντιτρόιτ Πίστονς)
 Ρικ Μπέρι (Σαν Φρανσίσκο Ουόριορς)
 Ντικ Φαν Άρσντεϊλ (Νιου Γιορκ Νικς)
 Μπίλι Κάνινγχαμ (Φιλαδέλφεια 76ερς)
 Φρεντ Χέτζελ (Σαν Φρανσίσκο Ουόριορς)

Πλέι-οφ

Παραπομπές

Εξωτερικοί σύνδεσμοι 
Αγωνιστική περίοδος 1965-66 στο NBA.com
Περίληψη αγωνιστικής περιόδου 1965-66 στο Basketball-Reference.com
BYD S8

Το BYD S8 ήταν ένα σπορ καμπριολέ αυτοκίνητο που παρήχθη από την κινεζική αυτοκινητοβιομηχανία BYD Auto, τα έτη 2009 και 2010. Αρχικά, είχε παρουσιαστεί ως ένα πρωτότυπο αυτοκίνητο (concept car) στο Σαλόνι Αυτοκινήτου της Σαγκάης το 2006, υπό την ονομασία F8.

Αισθητική 

Το μοντέλο είναι 2-πορτο hardtop convertible, καθώς φέρει αναδιπλούμενη οροφή από χάλυβα. Η αισθητική του στο πίσω μέρος θυμίζει έντονα αυτήν του, παρόμοιας φιλοσοφίας κάμπριο αμαξώματος, Renault Mégane CC, ενώ στο μπροστινό μέρος μοιάζει έντονα με την Mercedes-Benz CLK-Class W209, χωρίς να έχει ληφθεί σχετική άδεια για κανένα από αυτά τα σχεδιαστικά στοιχεία.

Μηχανικά 
Το BYD S8 έχει την κίνηση στους μπροστινούς τροχούς, ενώ ο μοναδικός κινητήρας του είναι 2.0 λίτρων 4-κύλινδρος σε σειρά (I4) βενζίνης.

Πωλήσεις 
Μέσα στο 2009 το μοντέλο πούλησε 96 αντίτυπα και μόλις 7 αντίτυπα το έτος 2010. Ως αποτέλεσμα, η παραγωγή του διακόπηκε μέσα στο ίδιο έτος, έχοντας πουλήσει συνολικά μόλις 103 αυτοκίνητα, σχεδόν όλα στην εγχώρια αγορά, καθώς διατέθηκε κυρίως στην Κίνα.

Αναφορές 

Μοντέλα BYD
Σπορ αυτοκίνητα
Κινέζικα αυτοκίνητα
Ηφαιστίων Θηβαίος

Ο Ηφαιστίων ο Θηβαίος ήταν αστρολόγος της ελληνιστικής εποχής, που έγραψε μια εκτενή πραγματεία τριών βιβλίων με τίτλο Αποτελεσματικά Συντάγματα. Για τον βίο του τίποτε δεν μας είναι γνωστό, εκτός από το ότι έζησε στην Αίγυπτο στις αρχές του 5ου αι. μ.Χ. Η χρονολόγηση προκύπτει από το ότι ο ίδιος συμμπεριέλαβε το γενέθλιο ωροσκόπιό του στην πραγματεία του.

Τα Αποτελεσματικά χωρίζονται σε τρία βιβλία. Το πρώτο έχει τίτλο Καθολικόν, και καλύπτει γενικά θέματα αστρολογίας. Το δεύτερο ονομάζεται Γενεθλιαλογικόν, και αφορά γενέθλια αστρολογία. Το τρίτο είναι Περί Καταρχών και πραγματεύεται καταρχική αστρολογία, που είναι δύο τύπων: εκλογή κατάλληλης στιγμής γιά μία πράξη και διερεύνηση ενός συμβάντος με βάση τον αστρικό χάρτη της ώρας που συνέβη (το δεύτερο σήμερα συνήθως ονομάζεται ωριαία αστρολογία).

Το έργο του διασώζει αποσπάσματα του Δωροθέου καθώς και άλλων προγενεστέρων αστρολόγων, που τα έργα τους έχουν χαθεί όπως Ανουβίων, Ωδαψός κ.α. Περιλαμβάνει επίσης μέρος της Τετραβίβλου του Πτολεμαίου. Είναι η μοναδική πραγματεία που περιέχει λεπτομερή περιγραφή των ζωδιακών δεκανών και της επιρροής τους, καθώς και άλλων σημαντικών στοιχείων. Το έργο του θεωρείται πολύ σημαντικό για τις τεχνικές και αναλύσεις που περιέχει.

Πηγές 
 Hephaestio of Thebes - χρονολόγηση, ανάλυση του έργου, και εκδόσεις.

Εξωτερικοί σύνδεσμοι 

 Ηφαιστίωνος, Αποτελεσματικά Συντάγματα - πλήρες αρχαίο κείμενο

Αρχαίοι Έλληνες αστρολόγοι
Καίτη Θεοχάρη

Η Καίτη Θεοχάρη (γενν. ? - Ιούλιος 2022) ήταν Ελληνίδα ηθοποιός του κινηματογράφου και τραγουδίστρια.

Καριέρα
Ξεκίνησε την καριέρα της στον Ελληνικό κινηματογράφο στα μέσα της δεκαετίας του 1960. Πρωτοεμφανίστηκε με το όνομα Καίτη Χλόη το 1965 στην κοινωνική ταινία Καημοί στη φτωχογειτονιά σε σκηνοθεσία της Ρένας Γαλάνη στον ρόλο της Ειρήνης. Με το πραγματικό της όνομα άρχισε να εμφανίζεται από το 1966 και στην κωμωδία Ο αδελφός μου ο τρελάρας.
Ο πιο σημαντικός ρόλος της θεωρείται στην ταινία Τρούμπα '67 του 1967 σε σκηνοθεσία Γρηγόρη Γρηγορίου δίπλα στον Γιώργο Φούντα, όπου υποδύθηκε την Ρίτα. Στις αρχές της δεκαετίας του 1970 θα παίξει στην τελευταία της ταινία Ερωτικές στιγμές (1972) του Γιάννη Κοκκόλη και θα ξεκινήσει να εμφανίζεται στην τηλεόραση παίρνοντας έναν ρόλο στην σειρά της τότε ΥΕΝΕΔ, Η Γειτονιά μας. 

Έκτοτε η Θεοχάρη θα στραφεί προς το τραγούδι, όπου κυκλοφόρησε τον πρώτο και τελευταίο της δίσκο με τίτλο Κι' Είχα Τόσα Πολλά Να Σου Δώσω το 1983 σε στίχους του Σπύρου Γιατρά και μουσική του Αλέκου Χρυσοβέργη. 

Την δεκαετία του 1980 θα κάνει την επανεμφάνιση της ως ηθοποιός στις βιντεοταινίες που κυκλοφορούσαν τότε παίζοντας σε τρεις από αυτές (1985-1987).

Πέθανε τον Ιούλιο του 2022, όπως ενημέρωσε το ΣΕΗ και το Σπύρο Μπιμπίλα η ανηψιά της, Ντίνα Βακαλό.

Πλήρης φιλμογραφία

Παραπομπές

Εξωτερικοί σύνδεσμοι
Η 
Η 

Ελληνίδες ηθοποιοί κινηματογράφου
Ελληνίδες ηθοποιοί τηλεόρασης
Ελληνίδες τραγουδίστριες
Έντρε Ρίος

Η επαρχία Έντρε Ρίος (ισπ. Entre Ríos) είναι επαρχία στη βορειοανατολική Αργεντινή. Διοικητικό κέντρο - η πόλη Παρανά, βρίσκεται στον ποταμό Παρανά. Στην απέναντι όχθη βρίσκεται η πόλη Σάντα Φε. Έντρε Ρίος στα ελληνικά σημαίνει "μεταξύ ποταμών" ή "Μεσοποτάμια". Η Παρανά σχηματίζει φυσικά σύνορα με τις επαρχίες Σάντα Φε και Μπουένος Άιρες στα δυτικά και στα νοτιοδυτικά ενώ ο ποταμός Ουρουγουάης - με την Ουρουγουάη. Στα βόρεια η επαρχία συνορεύει με την επαρχίας Κορριέντες. Μαζί με τις επαρχίες Κόρδοβα και Σάντα Φε αποτελούν Κεντρική οικονομική περιοχή της Αργεντινής.

Διοικητική διαίρεση   

Η επαρχία Έντρε Ρίος υποδιαιρείται σε 17 διαμερίσματα:

Διοικητική διαίρεση της Αργεντινής
Γαλλική Στρατιά της Ανατολής

Ως «Στρατιά της Θεσσαλονίκης» (Armée d'Orient, AO) ονομάστηκαν αρχικά τα πρώτα Γαλλικά τμήματα της αποτυχημένης Εκστρατείας της Καλλίπολης της Αντάντ που ξεκίνησαν να αποβιβάζονται στην Θεσσαλονίκη στις 5 Οκτώβριου του 1915, 
με διοικητή τον Μωρίς Σαράιγ, μετά από την άδεια του Ελευθερίου Βενιζέλου ώστε να ανοίξει το Μακεδονικό Μέτωπο σε βοήθεια της Σερβίας, κατα τη διάρκεια του Α' Παγκοσμιου Πολέμου.  Πέρα από τις διάφορες αμυντικές οχυρώσεις γύρω από τη Θεσσαλονίκη, καθώς και καποιες περιορισμένες επιθετικές της ενέργειες των Γάλλων στη μάχη του Κρίβολακ και των Βρετανών στη μάχη του Κοστούρινο, το Νοέμβριο και το Δεκέμβριο του 1915, αντίστοιχα, η στρατιά δεν κατάφερα να υπερβεί την Σερβο-ελληνική μεθόριο προς τα βόρεια, τουλάχιστον όχι μέχρι την Μάχη του Ντόμπρο Πόλε, στις 18 Σεπτέμβρη του 1918, και μόνο αφότου είχε καταρρεύσει ο Βουλγαρικός στρατός. 

Η απόβαση της Στρατιάς στη θεσσαλονίκη ξεκίνησε 13 μέρες μετά τη ανακοίνωση γενικής επιστράτευση της Βουλγαρίας, στις 22 Σεπτεμβρίου 1915 (αν και σημαδια υπήρχαν από τις 11 Σεπτεμβρίου) γεγονός που σηματοδότησε και επισήμως την ένταξη της γείτονας χώρας στις Κεντρικές Δυνάμεις (σήμερα γνωρίζουμε πως ο Βούλγαρος Βασιλιάς Φερδινάρδος υπέγραψε τις μυστικές συμφωνίες με τη Γερμανική και την Οθωμανική Αυτοκρατορία στις 6 του Σεπτέμβρη).  Η άδεια για την απόβαση ήταν σε αντίθεση με την στάση ουδετερότητας του φιλογερμανού Βασιλιά Κωνσταντίνου Α' και αποτέλεσε την αφορμή για την διάλυση της Βουλής του Βενιζέλου, συνιστώντας ένα ακόμη επεισόδιο στην πορεία κλιμάκωσης του Εθνικού Διχασμού, και στα Νοεμβριανά. 

Μετά την απόβαση, ο κρατικός έλεγχος στη Μακεδονία είχε ουσιαστικά καταλυθεί.  Η διοίκησης του Γάλλου στρατιωτικού Σαράιγ αγνοούσε τις ελληνικές αρχές και αποφάσιζε μονομερώς ακόμη και για μη στρατιωτικά ζητήματα, ενώ είχε όλα τα χαρακτηριστικά ενός αποικιακού πολέμου.

Μετά τον Αύγουστο του 1916, και αφότου το Κίνημα Εθνικής Αμύνης συμπαρατάχθηκε με τους Συμμάχους της Αντάντ εναντίον των Κεντρικών Δυνάμεων 
τα συμμαχικά στρατεύματα είχαν πλήρη άδεια διέλευσης στην Μακεδονία και σχηματίστηκε τη «Συμμαχική Στρατιά της Ανατολής» (Allied Army of the Orient, ΑΑΟ)
και αφορούσε όλα τα συμμαχικά στρατεύματα που αποβιβάσθηκαν στην Μακεδονία και συμμετείχαν στον Μακεδονικό Μέτωπο του Α' Παγκόσμιο Πόλεμο,
με διοικητή πάλι τον Σαράιγ.
Εκτοτε τα αμιγώς γαλλικά τμήματα μετονομάστικαν σε «Γαλλική Στρατιά της Ανατολής» (Armée française d'Orient, AFO), με διοικητή τον Βικτόρ Κορντονιέρ.

Τον Αύγουστο του 1916 στη Θεσσαλονίκη υπήρχαν περίπου 400.000 στρατιώτες της συμμαχικής στρατιάς, από 5 διαφορετικούς εθνικούς στρατούς.  Ενώ στο τέλος του 1918 οι Έλληνες, με πάνω από 300,000 στρατιώτες, αποτελούσαν το μεγαλύτερο κομμάτι της στρατιάς στο Μακεδονικό μέτωπο.

Παραπομπές 

Η Ελλάδα κατά τον Α΄ Παγκόσμιο Πόλεμο
Στρατιωτικοί σχηματισμοί
Εθνικός Διχασμός
Παυλίνα Θηρεσία της Βυρτεμβέργης

Η Παυλίνα της Βυρτεμβέργης (γερμ. Pauline von Württemberg, 4 Σεπτεμβρίου 1800 - 10 Μαρτίου 1873) ήταν κόρη του Δούκα της Βυρτεμβέργης.

Βιογραφία
Η Παυλίνα Θηρεσία Λουίζα γεννήθηκε στις 4 Σεπτεμβρίου 1800 στη Ρίγα, και ήταν το τρίτο παιδί και κόρη του Λουδοβίκου της Βυρτεμβέργης και της δεύτερης συζύγου του Ερριέτας του Νάσσαου-Βάιλμπουργκ.

Στις 15 Απριλίου 1820 παντρεύτηκε τον Γουλιέλμο Α΄ της Βυρτεμβέργης στη Στουτγάρδη. Μαζί απέκτησαν τρία παιδιά:
την Αικατερίνη Φρειδερίκη Καρλόττα (1821–1898), παντρεύτηκε τον Φρειδερίκο της Βυρτεμβέργης. Απέκτησαν 1 παιδί.
τον Κάρολο Φρειδερίκο Αλέξανδρο (1823–1891), παντρεύτηκε την Όλγα Νικολάγιεβνα της Ρωσίας. Δεν απέκτησαν παιδιά.
την Αυγούστα (1826–1898), παντρεύτηκε τον Χέρμανν της Σαξονίας-Βαϊμάρης-Άιζεναχ. Απέκτησαν 6 παιδιά.

Πέθανε στις 10 Μαρτίου 1873 στη Στουτγάρδη σε ηλικία 72 ετών. Είναι θαμμένη στο Κάστρο Λούντβιχσμπουργκ.

Τίτλοι
4 Σεπτεμβρίου 1800 - 26 Δεκεμβρίου 1805: Η Γαληνοτάτη Υψηλότητα Δούκισσα Παυλίνα της Βυρτεμβέργης
26 Δεκεμβρίου 1805 - 15 Απριλίου 1820: Η Βασιλική Υψηλότητα Δούκισσα Παυλίνα της Βυρτεμβέργης
15 Απριλίου 1820 - 25 Ιουνίου 1864: Η Μεγαλειότητα Της Η Βασίλισσα της Βυρτεμβέργης
25 Ιουνίου 1864 - 10 Μαρτίου 1873: Η Μεγαλειότητα Της Η Χήρα Βασίλισσα της Βυρτεμβέργης

Βιβλιογραφία
 The New International Encyclopedia. Daniel Coit Gilman, Harry Thurston Peck, and Frank Moore Colby (eds). New York: Dodd, Mead, and Company. 1909.
 Sophie of Württemberg. A Stranger in The Hague: The Letters of Queen Sophie of the Netherlands to Lady Malet, 1842-1877. S.W. Jackson and Hella Haasse (eds.). Duke University Press. 1989.

Παραπομπές σε πηγές

Οίκος της Βυρτεμβέργης
Γερμανοί ευγενείς
Βασίλισσες της Βυρτεμβέργης
Δούκισσες της Βυρτεμβέργης
Βασιλομήτωρ
Έμμα του Άνχαλτ-Μπέρνμπουργκ-Σάουμμπουργκ-Χόιμ

Η Έμμα του Άνχαλτ-Μπέρνμπουργκ-Σάουμμπουργκ-Χόιμ (Emma von Anhalt-Bernburg-Schaumburg-Hoym, 20 Μαΐου 1802 - 1 Αυγούστου 1858) ήταν κόρη του Βίκτωρα Β΄ του Άνχαλτ-Μπέρνμπουργκ-Σάουμμπουργκ-Χόιμ.

Βιογραφία
Γεννήθηκε στις 20 Μαΐου 1802 στο Κάστρο Σάουμπουργκ, και ήταν το τρίτο παιδί και κόρη του Βίκτωρα Β΄ του Άνχαλτ-Μπέρνμπουργκ-Σάουμμπουργκ-Χόιμ και της Αμαλίας του Νάσσαου-Βάιλμπουργκ.

Στις 26 Ιουνίου 1823 παντρεύτηκε τον Γεώργιο Β΄ του Βάλντεκ και Πύρμοντ στο Κάστρο Σάουμπουργκ. Μαζί απέκτησαν πέντε παιδιά:
την Αυγούστα Αμαλία Ίντα (1824–1893), παντρεύτηκε τον Αλφρέδο του Στόλμπεργκ-Στόλμπεργκ. Απέκτησαν 7 παιδιά.
τον Ιωσήφ Φρειδερίκο Ερρίκο (1825–1829).
την Ερμίνα (1827–1910), παντρεύτηκε τον Αδόλφο Γεώργιο του Σάουμπουργκ-Λίππε. Απέκτησαν 8 παιδιά.
τον Γεώργιο Βίκτωρα (1831–1893), παντρεύτηκε (1) την Ελένη του Νάσσαου. Απέκτησαν 7 παιδιά και (2) την Λουίζα του Σλέσβιχ-Χόλσταϊν-Σόντερμπουργκ-Γκλύξμπουργκ. Απέκτησαν 1 παιδί.
τον Βαλράδο Μέλανδρο (1833–1867).

Μετά τον θάνατο του συζύγου της, έγινε αντιβασίλισσα του Πριγκιπάτου, καθώς ο γιος τους Γεώργιος Βίκτωρ, ήταν ανήλικος. Μεταξύ των πρώτων ενεργειών της ήταν η μεταρρύθμιση του ομοσπονδιακού στρατιωτικού σώματος του Βάλντεκ, που πραγματοποιήθηκε το 1845 από Πρώσους αξιωματικούς. 

Η Αντιβασιλεία της Έμμα έχει χαρακτηριστεί ως μια σημαντική φάση στην ιστορία του Βάλντεκ, με μια πλήρη αναθεώρηση της οργάνωσης του κράτους.

Πέθανε την 1η Αυγούστου 1858 στο Πύρμοντ σε ηλικία 56 ετών.

Τίτλοι
20 Μαΐου 1802 - 26 Ιουνίου 1823:Πριγκίπισσα Έμμα του Άνχαλτ-Μπέρνμπουργκ-Σάουμμπουργκ-Χόιμ
26 Ιουνίου 1823 - 15 Μαΐου 1845: Η Γαληνοτάτη Υψηλότητα Η Πριγκίπισσα του Βάλντεκ και Πύρμοντ
15 Μαΐου 1845 - 1 Αυγούστου 1858: Η Γαληνοτάτη Υψηλότητα Η Χήρα Πριγκίπισσα του Βάλντεκ και Πύρμοντ

Παραπομπές
 Das Fürstenthum Waldeck-Pyrmont seit 1848, in: Unsere Zeit, F. A. Brockhaus, Leipzig 1862, p. 681 ff Online
 A. Rauch, Parlamentarisches Taschenbuch enthaltend die Verfassung ..., Erlangen, 1849, ()
 WOMEN IN POWER 1840-1870: 1845-52 Regent Dowager Princess Emma von Anhalt-Bernburg-Schaumburg-Hoym of Waldeck-Pyrmont. In: Worldwide Guide to Women in Leadership.

|-

Οίκος των Ασκάνια
Γερμανοί ευγενείς
Πριγκίπισσες του Βάλντεκ και Πύρμοντ